จักรพรรดิโคอัง

จักรพรรดิโคอัง () หรือ ยามาโตะ-ทาราชิฮิโกะ-คูนิ-โอชิฮิโตะ โนะ มิโกโตะ () เป็นจักรพรรดิญี่ปุ่นในตำนานองค์ที่ 6 ตามลำดับการสืบราชบัลลังก์แบบดั้งเดิม มีข้อมูลเกี่ยวกับจักรพรรดิองค์นี้น้อยมาก เนื่องจากขาดหลักฐานที่จะนำไปตรวจสอบและศึกษาเพิ่มเติม โคอังเป็นที่รู้จักในหมู่นักประวัติศาสตร์ว่าเป็น "จักรพรรดิในตำนาน" เพรายังมีการถกเถียงเรื่องการมีตัวตนของพระองค์ ในโคจิกิไม่มีข้อมูลใด ๆ นอกเหนือจากชื่อและลำดับวงศ์ตระกูลของพระองค์ กล่าวกันว่ารัชสมัยจักรพรรดิโคอังเริ่มต้นใน 393 ปีก่อน ค.ศ. พระองค์มีพระมเหสีพระองค์เดียว กับพระราชโอรสสองพระองค์ และครองราชย์นานกว่า 100 ปี จนกระทั่งสวรรคตใน 291 ปีก่อน ค.ศ. เมื่อพระชนมพรรษา 137 พรรษา จากนั้น พระราชโอรสองค์หนึ่งขึ้นครองราชย์เป็นจักรพรรดิองค์ถัดไป ตามธรรมเนียมจัดให้จักรพรรดิโคอังเป็นจักรพรรดิองค์สุดท้ายในยุคโจมงที่สิ้นสุดเมื่อ 300 ปีก่อน ค.ศ.

รายงานจากตำนาน 
ในโคจิกิและนิฮงโชกิมีการบันทึกเพียงเฉพาะพระนามและพระบรมวงศานุวงศ์  เชื่อกันว่าเป็นพระราชโอรสในจักรพรรดิโคโช และพระราชมารดาเชื่อว่าเป็นโยโซตาราชิ-โนะ-ฮิเมะ ผู้เป็นพระธิดาในโอกิตสึโยโซะ และบรรพบุรุษของโอวาริ โคจิกิบันทึกว่าโคอังเป้นพระราชโอรสองค์ที่สองในจักรพรรดิโคโช และพระองค์ปกครองจากพระราชวังอากิตสึชิมะ-โนะ-มิยะ (; ส่วนในนิฮงโชกิระบุเป็น ) ที่มูโระ ในบริเวณที่ปัจจุบันอยู่ในแคว้นยามาโตะ เชื่อกันว่าโคอังครองราชย์นานกว่า 100 ปี และมีพระชนม์ชีพถึง 137 พรรษา (ตามโคจิกิ) เชื่อกันว่าพระองค์มีพระมเหสีนาม โยโซตาราชิ-ฮิเมะ และมีพระราชโอรสสองพระองค์ รัชสมัยของโคอังอยู่ในช่วง 392 ปีก่อน ค.ศ. จนกระทั่งสวรรคตใน 291 ปีก่อน ค.ศ. พระราชโอรสองค์หนึ่งขึ้นครองราชบัลลังก์และภายหลังเรียกเป็นจักรพรรดิโคเร

ข้อมูลที่มีอยู่

พระมเหสีและพระราชโอรส
จักรพรรดินี: โอชิฮิเมะ  พระธิดาใน ผู้เป็นพระราชโอรสในจักรพรรดิโคโช
 เจ้าชายโอกิบิ โนะ โมโรซูซูมิ ()
 เจ้าชายโอยามาโตเนโกฮิโกฟูโตนิ () ภายหลังเป็นจักรพรรดิโคเร

 อ้างอิง 

อ่านเพิ่ม
 Aston, William George. (1896).  Nihongi: Chronicles of Japan from the Earliest Times to A.D. 697. London: Kegan Paul, Trench, Trubner.  
 Brown, Delmer M. and Ichirō Ishida, eds. (1979).  Gukanshō: The Future and the Past. Berkeley: University of California Press. ;  
 Chamberlain, Basil Hall. (1920). The Kojiki. Read before the Asiatic Society of Japan on April 12, May 10, and June 21, 1882; reprinted, May, 1919.  
 Nussbaum, Louis-Frédéric and Käthe Roth. (2005).  Japan encyclopedia. Cambridge: Harvard University Press. ;  
 Ponsonby-Fane, Richard Arthur Brabazon. (1959).  The Imperial House of Japan. Kyoto: Ponsonby Memorial Society. 
 Titsingh, Isaac. (1834). Nihon Ōdai Ichiran; ou,  Annales des empereurs du Japon.  Paris: Royal Asiatic Society, Oriental Translation Fund of Great Britain and Ireland.  
 Varley, H. Paul. (1980).  Jinnō Shōtōki: A Chronicle of Gods and Sovereigns. New York: Columbia University Press. ;  

หมวดหมู่:จักรพรรดิญี่ปุ่น
หมวดหมู่:บุคคลในยุคยาโยอิ